Grangettes FR

Grangettes estas komunumo en la distrikto Glano en Kantono Friburgo, Svislando. Ĝi havis 187 loĝantojn je la 31-a de decembro 2011.

 Geografio 
Grangettes situa en la molasaj montetoj de la Friburga Mezlando sur la okcidenta deklivo de la Monto Gibloux, sude de la rivero Neirigue, alfluanto de Glano, proksimume 8 kilometrojn sudoriente de la distriktĉefurbo Romont kaj 8 kilometrojn nordokcidente de Bulle. La komunumo Grangettes konsistas el la vilaĝo Grangettes, la setlejo La Pouta kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,31 km², de kiuj 26,2% estas kovritaj de arbaro, 68,8% servas por agrikulturo kaj 5,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 24-an de decembro 2012

 Najbaraj komunumoj 
La komunumo Grangettes limas en nordo al Massonnens, en oriento al Le Châtelard, en sudsudoriento al Marsens, en sudo al Sâles, kaj en okcidento al Vuisternens-devant-Romont.

 Trafiko 
La komunumo Grangettes situas flanke de la gravaj trafikvojoj. Flankaj vojoj de ĝi kondukas al Massonens, La Neirigue kaj Sâles. La plej proksima alveturejo al la svisa aŭtovojo A12 situas proksimume 12 kilometrojn sudoriente de la komunumo apud Bulle. Pere de buslinio de la entrepreno Transporto Publika Friburga de Romont al Bulle la komunumo estas konektita al la publika transportreto.

 Historio 
La unua dokumenta mencio de Grangettes datiĝas el la jaro 1147 kiel Grangetes. Dum mezepoko Grangettes formis apartan senjorujon, al kiu ankaŭ apartenis Le Châtelard, Estévenens, La Neirigue kaj parto de Villariaz. En la jaro 1536 ĝi estis akirita de Friburgo kaj atribuita al ties Voktejo Romont, kiu post la Helveta Revolucio de 1798 fariĝis distrikto kaj en la jaro 1848 surbaze de la nova kantona konstitucio de Friburgo estis atribuita al la Distrikto Glano.Fonto: Evelyne Maradan: Grangettes en Historia Leksikono de Svislando (2006-01-16)

 Vidu ankaŭ 
 Aliaj lokoj kun la nomo Grangettes

 Notoj kaj referencoj 


 Eksteraj ligiloj 

 Oficiala retejo de la komunumo Grangettes